หุ้นไทยปิดเช้าพุ่ง 8.34 จุด
หุ้นไทยปิดเช้าพุ่ง 8.34 จุด ตามต่างประเทศ
3 ก.พ. 2553

หุ้นไทยปิดเช้าพุ่ง 8.34 จุด ตามต่างประเทศ
ตลาดหุ้นไทยได้อานิสงค์หุ้นเพื่อนบ้านสดใสและสัญญาณทางเทคนิค หนุนหุ้นไทยบวกแรง 8.34 จุด ในช่วงเช้ายืนเหนือแนวต้าน 700 จุดอีกครั้ง  ตลาดหุ้นไทยวันที่ 3 ก.พ.2553 ปิดภาคเช้าที่ระดับ 702.41 จุด เพิ่มขึ้น 8.34 จุด หรือ 1.20% มูลค่าการซื้อขาย 6,448.02  ล้านบาท โดยหุ้นขนาดใหญ่ปรับตัวเพิ่มขึ้นถ้วนหน้า  นำโดยหุ้นธนาคารพาณิชย์และพลังงาน ส่งผลให้ระหว่างวันขึ้นไปแตะระดับสูงสุดที่ 702.95 จุด
นายสมบัติ นราวุฒิชัย เลขาธิการนักวิเคราะห์หลักทรัพย์ กล่าวว่า ตลาดหุ้นไทยปรับตัวเพิ่มขึ้นตามสัญญาณทางเทคนิคหลังจากปรับตัวลดงต่อเนื่องหลายวัน ประกอบกับตลาดหุ้นต่างประเทศที่ปรับตัวขึ้นทั่วโลก จนหุ้นไทยผ่านแนวต้าน 700 จุดมาได้และทดสอบระดับ 720 จุดต่อไป
อย่างไรก็ตาม ด้วยปัจจัยในประเทศทั้งปัญหามาบตาพุดและการเมืองในประเทศที่จะร้อนแรงขึ้น คาดว่าจะทำให้หุ้นไทยมีแนวโน้มปรับตัวลงได้ต่อ โดยมีแนวรับอยู่ที่ 688 จุด